stanford-oval/wikipedia huggingface dataset:
กระจายเขา

| กระจายเขา |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Sapindales
วงศ์:: Anacardiaceae
สกุล:: Pegia
สปีชีส์:: P.  nitida
ชื่อทวินาม
Pegia nitida Colebr.

ชื่อพ้อง
  ชื่อพ้อง Tapirira hirsuta (Roxb.) Kurz  Tapirira hirsuta (Roxb.) Hu  Tapirira extensa f. ex March.  Robergia hirsuta Roxb.  Phlebochiton extensum Wall.  
กระจายเขา (ชื่อวิทยาศาสตร์: Pegia nitida) เป็นพืชในวงศ์มะม่วง กระจายพันธุ์ในอินเดีย เนปาล จีนตอนใต้ พม่าและภาคเหนือของไทย ลักษณะเป็นไม้เถาเนื้อแข็ง มีขนสั้นสีน้ำตาลตามลำต้น ใบและช่อดอก ใบเป็นใบประกอบปลายคี่รูปไข่ ยาว 20-40 เซนติเมตร ใบย่อยมี 4-7 คู่ ยาว 4-11 เซนติเมตร โคนใบรูปหัวใจเบี้ยว ขอบจักฟันเลื่อย ช่อดอกแยกแขนงยาว 20-35 เซนติเมตร ใบประดับยาวประมาณ 1 มิลลิเมตร ก้านดอกยาวประมาณ 1.5 มิลลิเมตร กลีบเลี้ยง 5 กลีบ รูปสามเหลี่ยม ยาวประมาณ 1 มิลลิเมตร ดอกสีขาวรูปไข่แคบ มี 5 กลีบ ยาวประมาณ 1.5 มิลลิเมตร เกสรตัวผู้ 10 อัน ก้านเกสรตัวเมีย 5 อัน รังไข่มี 5 ช่อง แต่ส่วนมากพัฒนาเพียงช่องเดียว ผลเป็นรูปรีเบี้ยว ผนังชั้นในแข็ง ยาวประมาณ 1 เซนติเมตร เมื่อสุกมีสีดำ เมล็ดมีเปลือกบาง
แหล่งข้อมูลอื่น

"กระจายเขา Pegia nitida Colebr". ฐานข้อมูลพรรณไม้ องค์การสวนพฤกษศาสตร์.
กระจับปี่

กระจับปี่
จะเป็ยฎ็องแวง (กระจับปี่อย่างเขมร หรือ จับเปย)
กระจับปี่ เป็นเครื่องดนตรีประเภทดีด หรือพิณ 4 สายชนิดหนึ่ง ตัวกะโหลกเป็นรูปกลมรีแบนทั้งหน้าหลัง มีความหนาประมาณ 7 ซม. ด้านหน้ายาวประมาณ 44 ซม. กว้างประมาณ 40 ซม. ทำคันทวนเรียวยาวประมาณ 138 ซม. ตอนปลายคันทวนมีลักษณะแบน และบานปลายผายโค้งออกไป ถ้าวัดรวมทั้งคันทวน และตัวกะโหลกจะมีความยาวประมาณ 180 ซม. มีลูกบิดสำหรับขึ้นสาย 4 อัน มีนมรับนิ้ว 11 นมเท่ากับจะเข้ ตรงด้านหน้ากะโหลกมีแผ่นไม้บาง ๆ ทำเป็นหย่องค้ำสายให้ตุงขึ้น เวลาบรรเลงใช้นิ้วหัวแม่มือกับนิ้วชี้ จับไม้ดีด เขี่ยสายให้เกิดเสียง
ในสมัยกรุงศรีอยุธยา มีกล่าวไว้ในกฎมณเฑียรบาลว่า “ร้องเพลงเรือ เป่าปี่เป่าขลุ่ย สีซอดีดจะเข้ กระจับปี่ตีโทนทับ โห่ร้องนี่นั่น” ต่อมาก็นำมาใช้เป็นเครื่องดีดประกอบการขับไม้ สำหรับบรรเลงในพระราชพิธี แต่เนื่องจากกระจับปี่มีเสียงเบา และมีน้ำหนักมาก ผู้ดีดกระจับปี่จะต้องนั่งพับเพียบขวา แล้วเอาตัวกระจับปี่วางบนหน้าขาข้างขวาของตนเพื่อทานน้ำหนัก มือซ้ายถือคันทวนมือ ขวาจับไม้ดีด เป็นที่ลำบากมาก อาจเป็นสาเหตุหนึ่งที่ทำให้ไม่ค่อยมีผู้นิยมเล่นกระจับปี่ ในปัจจุบันจึงหาผู้เล่นได้ยาก
กระจับปี่สันนิษฐานกันว่าน่าจะมาจากภาษาชวา คำว่า กัจฉปิ ซึ่งคำว่า กัจฉปิ นั้นมีรากฐานของคำศัพท์ในบาลีสันสกฤต คำว่า กัจฉปะ ที่แปลว่า เต่า เนื่องจากลักษณะของกระจับปี่นั้นจะมีกะโหลกเป็นรูปกลมรีแบนทั้งหน้าหลัง ซึ่งมองแล้วคล้ายกับกระดองของเต่า ปัจจุบันจัดอยู่ในวง "มโหรีเครื่องใหญ่"
แหล่งข้อมูลอื่น

ประวัติความเป็นมาของกระจับปี่ เก็บถาวร 2007-09-17 ที่ เวย์แบ็กแมชชีน
| ด ค กมรดกภูมิปัญญาทางวัฒนธรรมของชาติ สาขาศิลปะการแสดง โดยกระทรวงวัฒนธรรม |
| --- | --- |
ดนตรีและเพลงร้อง:  วงสะล้อ ซอ ปิน  ซอล้านนา  หมอลำพื้น  หมอลำกลอน  ลำผญา  เพลงโคราช  ดิเกร์ ฮูลู  ปี่พาทย์  กระจับปี่  เปี๊ยะ  ขับเสภา  ดนตรีของกลุ่มชาติพันธุ์ลีซู  ซอสามสาย  เพลงหน้าพาทย์  กันตรึม  เจรียง  กาหลอ  วงปี่จุม  วงมังคละ  วงมโหรี  แคน  พิณ  กรือโต๊ะ  ลำตัด  เพลงอีแซว  สวดสรภัญญ์  เพลงบอก  เพลงเรือแหลมโพธิ์  เค่ง  เพลงฉ่อย  เพลงเรือ  เพลงนา  แตรวง  โปงลาง  กลองอืด 
นาฏศิลป์และการละคร:  โขน  หนังใหญ่  ละครชาตรี  โนรา  หนังตะลุง   ละครใน  หุ่นกระบอก  ลิเกทรงเครื่อง  รำเพลงช้า-เพลงเร็ว  แม่ท่ายักษ์-ลิง   ละครนอก  การแสดงในพระราชพิธี  ก้านกกิงกะหร่า  ฟ้อนม่านมุ้ยเชียงตา  รำฝรั่งคู่  ละครดึกดำบรรพ์  โนราโรงครู  มะโย่ง  รองเง็ง  ฟ้อนเล็บ  รำประเลง  ฟ้อนกลองตุ้ม  ลิเกป่า  ฟ้อนโยคีถวายไฟ  ระบำสี่บท  รำแม่บท  รำโทน  หนังประโมทัย  รำมอญ  รำตร๊ด  ลำแมงตับเต่าไทเลย 
 ศิลปะการแสดง  ช่างฝีมือดั่งเดิม  วรรณกรรมพื้นบ้าน  กีฬาภูมิปัญญาไทย  แนวปฏิบัติทางสังคม พิธีกรรมและงานเทศกาล  ความรู้และแนวปฏิบัติเกี่ยวกับธรรมชาติและจักรวาล  ภาษา  มรดกภูมิปัญญาทางวัฒนธรรม
กลิ่นธูปสุโขทัย

| "กลิ่นธูปสุโขทัย" |
| --- | --- |

เพลงโดยไพรวัลย์ ลูกเพชร
จากอัลบั้มกลิ่นธูปสุโขทัย
แนวเพลง: เพลงลูกทุ่ง
ค่ายเพลง: ไพบูลย์ บุตรขัน
เพลงกลิ่นธูปสุโขทัย เป็นเพลงที่แต่งโดยครูไพบูลย์ บุตรขัน (4 กันยายน พ.ศ. 2459 - 29 สิงหาคม พ.ศ. 2515) และขับร้องโดยไพรวัลย์ รุ่งเพชร ที่กล่าวถึงบุคลิกภาพของคนสุโขทัยผ่านความเป็นลูกหลาน สายเลือดพ่อขุนรามคำแหง และแม่ย่าแห่งเมืองสุโขทัย นัยหนึ่งเป็นเพลงที่กล่าวถึงคนสุโขทัย จะต้องไปรับใช้ชาติเป็นทหาร ในสงครามเวียดนาม แต่ก็เคยผ่านศึกสงครามในสมรภูมิสงครามเกาหลี โดยเพลงสะท้อนให้เห็นเลือดนักสู้ของทหารกล้า ในฐานะคนสุโขทัยผู้เป็นลูกหลานพ่อขุนรามคำแหง ลูกหลานแม่ย่าสุโขทัย เป็นต้น
ประวัติการแต่งเพลง

ครูไพบูลย์ บุตรขัน ได้แต่งเพลงขึ้นใน พ.ศ. ระหว่างที่สถานการณ์สงครามเวียดนามกำลังเกิดขึ้น โดยใช้ฉากหลังเป็นการให้กำลังในทหารที่จะลาไปปฏิบัติหน้าที่ยังสมรภูมิเวียดนาม
Cotard delusion

| Cotard's delusion |
| --- | --- |
ชื่ออื่น: Cotard's syndrome, Walking Corpse Syndrome

ภาพของนักประสาทวิทยา Jules Cotard (ค.ศ.1840–89)
สาขาวิชา: จิตเวชศาสตร์
Cotard delusion (อาการหลงผิดกอตาร์) หรือ Cotard's syndrome (กลุ่มอาการกอตาร์) หรือ Walking Corpse Syndrome (กลุ่มอาการศพเดินได้) เป็นโรคทางจิตหาได้ยากที่คนไข้มีอาการหลงผิดว่าตนเองตายแล้ว (ไม่ว่าจะโดยอุปมาหรือจริง ๆ) หรือไม่มีอยู่จริง ๆ หรือกำลังเปื่อยเน่าอยู่ หรือได้สูญเสียเลือดหรืออวัยวะภายในไป หรือบางครั้งในกรณีที่มีน้อย อาจจะมีการหลงผิดว่ามีชีวิตเป็นอมตะ
อาการ

อาการหลักของ Cotard's syndrome คืออาการหลงผิดโดยการปฏิเสธไม่ยอมรับ (delusion of negation) คือบ่อยครั้งคนไข้ปฏิเสธว่าตนมีอยู่หรือว่าบางส่วนของร่างกายของตนมีอยู่ อาการปรากฏเป็น 3 ระยะ
ในระยะแรก "Germination" คนไข้มีอาการซึมเศร้าพร้อมกับอาการโรคจิตอื่น ๆ (psychotic depression) และอาการไฮโปคอนดริเอซิส
ในระยะที่สอง "Blooming" คนไข้ปรากฏอาการของ Cotard delusion และอาการหลงผิดโดยการปฏิเสธไม่ยอมรับอย่างเต็มที่
ในระยะที่สาม "Chronic" คนไข้มีอาการหลงผิดอย่างรุนแรงและมีอาการซึมเศร้าแบบเรื้อรัง
คนไข้อาการนี้มักจะไม่สุงสิงกับคนอื่นและมักจะละเลยความสะอาดและสุขภาพของตน อาการหลงผิดนี้ทำให้คนไข้ไม่สามารถเข้าใจความจริง มีผลเป็นความเห็นผิดเพี้ยนอย่างรุนแรง เป็นอาการที่บ่อยครั้งพบในคนไข้โรคจิตเภท แม้ว่าอาการนี้อาจจะไม่ทำให้เกิดประสาทหลอน (hallucination) แต่มีความหลงผิดที่มีกำลังเหมือนกับที่พบในคนไข้โรคจิตเภท
อาการ > ความเป็นจริงที่ผิดเพี้ยน

ในปี ค.ศ. 1996 ยังและลีฟเฮดพรรณนาถึงกรณีคนไข้อาการนี้ผู้ประสบความบาดเจ็บที่สมองหลังจากอุบัติเหตุรถจักรยานยนต์
อาการต่าง ๆ ของคนไข้เกิดขึ้นท่ามกลางความรู้สึกรวม ๆ ว่า (สิ่งที่ประสบ) ไม่ใช่เรื่องจริง (เหมือนกับความรู้สึกเมื่อฝันว่าสิ่งที่ฝันไม่เป็นจริง) และความที่ตนเองตายแล้ว

ในเดือนมกราคม ค.ศ. 1990 หลังจากที่ออกจากโรงพยาบาลของเมืองเอดินบะระ มารดาได้พาเขาไปที่ประเทศแอฟริกาใต้ เขาเชื่อว่า เขาได้ถูกพาไปยังนรก (ซึ่งยืนยันได้โดยความที่อากาศร้อน) และเขาได้สิ้นชีวิตไปแล้วเพราะภาวะพิษเหตุติดเชื้อ (sepsis) ซึ่งจริง ๆ แล้วก็เป็นความเสี่ยงในระยะต้น ๆ ของการฟื้นตัวของเขา หรือเพราะโรคเอดส์ (เพราะได้อ่านข่าวหนังสือพิมพ์เกี่ยวกับคนไข้โรคเอดส์ที่สิ้นชีวิตไปเพราะภาวะพิษเหตุติดเชื้อ) หรือเพราะการฉีดยาเกินเพื่อโรคไข้เหลือง เขาคิดว่าเขาได้ "ขอยืมวิญญาณมารดาของเขาเพื่อที่จะพาเขาไปดูรอบ ๆ นรก" และเธอ (จริง ๆ แล้ว) ยังนอนหลับอยู่ในประเทศสกอตแลนด์
ตัวอย่างของความจริงที่ผิดเพี้ยนที่เป็นผลมาจากอาการหลงผิดกอตาร์พบในคนไข้อายุ 14 ปีผู้มีโรคลมชัก (epilepsy) คุณหมอกุมารจิตเวชในแผนกผู้ป่วยนอกที่ดูแลเขาพรรณนาถึงประวัติที่เขาพูดถึงเรื่องเกี่ยวกับความตายที่เขารู้สึกเศร้าใจตลอดเวลา ไม่ค่อยเล่น ไม่สุงสิงกับคนอื่นและมีสภาพผิดปกติอื่น ๆ ทางร่างกาย เขาจะมีอาการอย่างนี้ 2 ครั้งต่อปี แต่ละครั้งเป็นอยู่นาน 3 อาทิตย์ถึง 3 เดือน ในแต่ละครั้ง เด็กกล่าวว่า "ทุกคนตายแล้ว รวมทั้งต้นไม้ด้วย" และจะพรรณนาถึงตัวเองว่าเป็นกายที่ตายแล้ว และเตือนว่า โลกจะถูกทำลายภายใน 2-3 ชม. เขาจะไม่มีปฏิกิริยาต่อสิ่งเร้าที่น่าชอบใจและไม่มีความสนใจในกิจกรรมอะไร ๆ
พยาธิสรีรภาพ

สภาพทางจิตและทางประสาทที่เป็นฐานของอาการนี้อาจจะสัมพันธ์กับอาการอื่น ๆ ที่เกี่ยวข้องกับ delusional misidentification (การระบุผิดด้วยความหลงผิด) ซึ่งเป็นความเชื่อว่าบุคคล สิ่งของหรือว่าสถานที่มีการเปลี่ยนตัวหรือแปรสภาพไป โดยสภาพทางประสาท อาการนี้เชื่อกันว่าสัมพันธ์กับอาการหลงผิดคะกราส์ และอาการหลงผิดทั้งสองเชื่อกันว่าเป็นผลจากการขาดการเชื่อมต่อกันระหว่างเขตในสมองที่รู้จำใบหน้า (fusiform face area) กับเขตที่เชื่อมอารมณ์ความรู้สึกกับความรู้จำนั้น (อะมิกดะลาและเขตลิมบิกอื่น ๆ)
การขาดการเชื่อมต่อทำให้เกิดความรู้สึกว่าใบหน้าที่ได้เห็นไม่ใช่เป็นของบุคคลที่เห็น ดังนั้นจึงไม่เกิดความรู้สึกคุ้นเคยที่ใบหน้านี้ควรจะทำให้เกิดและทำให้เกิดความรู้สึกแบบ derealization คือเหมือนกับสิ่งที่ประสบนั้นไม่ใช่เป็นจริง ถ้าใบหน้าที่เห็นเป็นใบหน้าที่คนไข้รู้จัก คนไข้ก็จะมีความรู้สึกว่าเป็นของตัวปลอม (ซึ่งเป็นอาการของอาการหลงผิดคะกราส์) แต่ถ้าคนไข้เห็นหน้าตนเองแล้วไม่เกิดความรู้สึกว่าใบหน้ากับตนเองนั้นสัมพันธ์กัน ก็จะทำให้เกิดความรู้สึกว่า ตนเองไม่มีอยู่จริง ๆ
สิ่งตีพิมพ์ต่าง ๆ แสดงว่า อาการนี้สัมพันธ์กับรอยโรคในสมองกลีบข้าง (parietal lobe) คนไข้อาการนี้จะมีการฝ่อในสมองมากกว่ากลุ่มควบคุมโดยเฉพาะในสมองกลีบหน้าด้านใน (median)
อาการนี้พบโดยหลักในคนไข้โรคจิต เช่น โรคจิตเภท แต่สามารถเกิดขึ้นพร้อมกับความเจ็บป่วยทางประสาทหรือทางจิตและมีความสัมพันธ์อย่างยิ่งกับโรคซึมเศร้าและความรู้สึกแบบ derealization คือเหมือนกับสิ่งที่ประสบนั้นไม่ใช่เป็นจริง นอกจากนั้นแล้ว ยังเกิดขึ้นในคนไข้โรคไมเกรนอีกด้วย
นอกจากนั้นแล้ว อาการหลงผิดนี้ยังเกิดจากผลข้างเคียงลบของยาต้านไวรัสอะไซโคลเวียร์ คืออาการมีความสัมพันธ์กับซีรั่มของเลือดที่มี CMMG ในระดับสูง (CMMG เป็น metabolite ของอะไซโคลเวียร์) คนไข้ที่มีไตเสียหายดูเหมือนจะมีความเสี่ยงแม้กับระดับยาที่ลดลงและในกรณีที่กล่าวถึงในสิ่งตีพิมพ์ การฟอกไตสามารถกำจัดอาการหลงผิดได้ภายใน 2-3 ชม. ซึ่งบอกเป็นนัยว่า อาการหลงผิดเช่นนี้อาจจะไม่ใช่เหตุที่เพียงพอเพื่อที่จะให้เข้าโรงพยาบาลเพื่อรับการรักษาทางจิตเวช
งานวิจัยพบว่า วัฒนธรรมมีผลต่อประสบการณ์หลงผิดของคนไข้อาการนี้ ซึ่งสนับสนุนความคิดว่า มีระบบประชานโดยเฉพาะที่ก่อให้เกิดความรู้สึกว่าเป็นอมตะ โดยที่ความคิดหลักในปัจจุบันเชื่อว่า ความรู้สึกว่าเป็นอมตะและอาการหลงผิดอื่น ๆ เป็นวิวัฒนาการในมนุษย์ที่ตอบสนองต่อความกดดันทางสังคม[โปรดขยายความ]
การบำบัดรักษา

มีรายงานถึงการรักษาด้วยยาที่ประสบความสำเร็จหลายรายงาน มีทั้งการใช้การรักษาวิธีเดียวและการรักษาหลายวิธี มีการใช้ยาแก้ซึมเศร้า ยารักษาโรคจิต (antipsychotic) และยารักษาอารมณ์ (mood stabilizer) หลายรายงานกล่าวถึงผลบวกที่เกิดขึ้นจากการช็อตด้วยไฟฟ้า (electroconvulsive therapy) ซึ่งโดยมากจะทำพร้อมกับการบำบัดด้วยยา
ประวัติ

อาการนี้มีชื่อตามประสาทแพทย์ชาวฝรั่งเศสนามว่าฌูล กอตาร์ (ค.ศ. 1840-1889) ผู้ได้พรรณนาถึงอาการนี้เป็นครั้งแรกในการบรรยายที่กรุงปารีสในปี ค.ศ. 1880 ซึ่งเขาเรียกอาการนี้ว่า  le délire de négation (อาการเพ้อโดยปฏิเสธไม่ยอมรับ) เขาแสดงว่า อาการมีระดับต่าง ๆ กันตั้งแต่เบาจนถึงหนัก ความสิ้นหวังและความเกลียดตนเองเป็นอาการของระดับเบา ส่วนระดับหนักมีอาการหลงผิดขั้นรุนแรงและความซึมเศร้าแบบเรื้อรัง
ในการบรรยายครั้งหนึ่ง นพ. กอตาร์ได้กล่าวถึงคนไข้คนหนึ่งซึ่งมีนามสมมติว่านางสาว X ผู้ปฏิเสธถึงการมีอยู่ของหลายส่วนในร่างกายของเธอและว่าเธอต้องทานอาหาร หลังจากนั้นเธอก็เชื่อว่าเธอถูกพระเจ้าสาปชั่วกาลนานและไม่สามารถเสียชีวิตได้โดยธรรมชาติ ในที่สุดเธอก็เสียชีวิตเพราะขาดอาหาร
ดูเพิ่ม

ภาวะไม่รู้ใบหน้า
กรมเสนาธิการร่วม คณะกรรมาธิการการทหารส่วนกลาง

| --- | --- |
中央军委联合参谋部 จงยางจฺวินเหว่ย์เหลียนเหอชานมั่วปู้
ป้ายอาร์มอย่างเป็นทางการของกรมเสนาธิการร่วม
ภาพรวมหน่วยงาน
ก่อตั้ง: 11 มกราคม พ.ศ. 2559; 8 ปีก่อน
ก่อนหน้า: กรมเสนาธิการใหญ่ กองทัพปลดปล่อยประชาชน
ประเภท: ฝ่ายปฏิบัติการของคณะกรรมาธิการการทหารส่วนกลาง
เขตอำนาจ: กองทัพปลดปล่อยประชาชน
สำนักงานใหญ่:  "อาคาร 1 สิงหาคม" เขตไห่เตี้ยน กรุงปักกิ่ง
ฝ่ายบริหารหน่วยงาน: พลเอก หลิว เจิ้นลี่, เจ้ากรม พลเอก สฺวี ฉี่หลิง, รองเจ้ากรม
หน่วยงานแม่: คณะกรรมาธิการการทหารส่วนกลาง
เว็บไซต์: chinamil.com.cn
กรมเสนาธิการร่วม (จีน: 中央军委联合参谋部; พินอิน: Zhōngyāng jūnwěi liánhé cānmóu bù) เป็นองค์กรบังคับบัญชาและและเป็นหน่วยงานบัญชาการรบของทุกเหล่าทัพของกองทัพปลดปล่อยประชาชน มีสำนักงานใหญ่อยู่ที่กรุงปักกิ่ง ก่อตั้งขึ้นเมื่อวันที่ 11 มกราคม พ.ศ. 2559 ภายใต้การปฏิรูปกองทัพของสี จิ้นผิง ประธานคณะกรรมาธิการการทหารส่วนกลาง เพื่อแทนที่อดีตกรมเสนาธิการกองทัพปลดปล่อยประชาชน
กรมเสนาธิการร่วมอยู่ภายใต้การนำของคณะกรรมาธิการการทหารส่วนกลาง ทำหน้าที่เป็นตัวเชื่อมโยงทางสถาบันระหว่างสมาชิกคณะกรรมาธิการกับกองบัญชาการยุทธบริเวณหลังปี พ.ศ. 2559 มีอำนาจหน้าที่หลักได้แก่ วางแผนการสนับสนุนการรบและคำสั่งรบ การศึกษากำหนดยุทธศาสตร์และข้อกำหนดทางทหาร, การประเมินขีดความสามารถในการรบ การจัดระเบียบแนวทางในการฝึกอบรมร่วม การเตรียมพร้อมสําหรับการสู้รบ และการเตรียมพร้อมสําหรับสงคราม
หน่วยงาน

ก่อนการเปลี่ยนแปลงในปี พ.ศ. 2559 เดิมกรมเสนาธิการประกอบด้วยหน่วยงานดังต่อไปนี้:
กองบัญชาการปฏิบัติการรบ
สำนักงานสื่อสารการรบ
สำนักข่าวกรอง
สำนักงานสรรพกำลัง
สำนักงานสงครามอิเล็กทรอนิกส์
สำนักความสัมพันธ์ทางการทูต
สำนักบริหาร
ในปัจจุบันกรมเสนาธิการร่วมมีหน่วยงานดังต่อไปนี้:
สำนักงานกลาง (办公厅)
สำนักงานความมั่นคง (警卫局)
สำนักงานการเมือง (政治工作局)
สำนักงานปฏิบัติการ (作战局)
สำนักฝึกอบรมยุทธศาสตร์และปฏิบัติการ (战略战役训练局)
สำนักข่าวกรอง (情报局)
สำนักงานนำร่อง (导航局)
สำนักสารสนเทศและการสื่อสาร (信息通信局)
สำนักงานคุ้มครองสิ่งแวดล้อมในสนามรบ (战场环境保障局)
สำนักความต้องการทางทหาร (军事需求局)
สำนักข่าวกรอง หน่วยสืบราชการลับ เดิมคือสำนักที่ 2 หรือ '2PLA' ภายใต้กรมเสนาธิการร่วม เป็นหน่วยงานในสังกัดที่มีชื่อเสียงมากที่สุด สำหรับบทบาทในการจารกรรม[ต้องการอ้างอิง]
รายนามเจ้ากรม

เจ้ากรมเสนาธิการร่วมคนปัจจุบันคือ พลเอก หลิว เจิ้นลี่ รองเจ้ากรมคนปัจจุบัน ได้แก่ พลโท เช่า อี้หมิง และพลตรี เช่า ยฺเหวียนหมิง[ต้องการอ้างอิง]
| ลำดับ | ภาพ | ชื่อ | เข้ารับตำแหน่ง | ออกจากตำแหน่ง | เวลาอยู่ในตำแหน่ง | Defence branch |
| --- | --- | --- | --- | --- | --- | --- |
| 1 |   | ยฺวี่, ซู่พลเอกพิเศษ ซู่ ยฺวี่ 粟裕 (2450–2527) | ตุลาคม 2497 | ตุลาคม 2501 | 4 ปี |  กองทัพบก |
| 2 |   | เค่อเฉิง, หฺวางพลเอกพิเศษ หฺวาง เค่อเฉิง 黄克诚 (2445–2529) | ตุลาคม 2501 | กันยายน 2502 | 11 เดือน |  กองทัพบก |
| 3 |   | รุ่ยชิง, หลัวพลเอกพิเศษ หลัว รุ่ยชิง 罗瑞卿 (2449–2521) | กันยายน 2502 | ธันวาคม 2508 | 6 ปี 3 เดือน |  กองทัพบก |
| 4 |   | เฉิงอู่, หยางพลเอก หยาง เฉิงอู่ 杨成武 (2457–2547) | ธันวาคม 2508 | มีนาคม 2511 | 2 ปี 3 เดือน |  กองทัพบก |
| 5 |   | หย่งเชิ่ง, หฺวางพลเอก หฺวาง หย่งเชิ่ง 黄永胜 (2453–2547) | มีนาคม 2511 | กันยายน 2514 | 3 ปี 6 เดือน |  กองทัพบก |
ว่าง   2514–18
| 6 |   | เสี่ยวผิง, เติ้งเติ้ง เสี่ยวผิง 邓小平 (2447–2540) | มกราคม 2518 | มีนาคม 2523 | 5 ปี 2 เดือน |  กองทัพบก |
| 7 |   | เต๋อจื้อ, หยางพลเอก หยาง เต๋อจื้อ 杨得志 (2454–2537) | มีนาคม 2523 | พฤศจิกายน 2530 | 7 ปี 8 เดือน |  กองทัพบก |
| 8 |   | เฮ่าเถียน, ชื่อพลเอก ฉือ เฮ่าเถียน 迟浩田 (เกิด 2472) | พฤศจิกายน 2530 | พฤศจิกายน 2535 | 5 ปี |  กองทัพบก |
| 9 |   | ว่านเหนียน, จางพลเอก จาง ว่านเหนียน 张万年 (2471–2558) | พฤศจิกายน 2535 | กันยายน 2538 | 2 ปี 10 เดือน |  กองทัพบก |
| 10 |   | ฉฺเหวียนโหย่ว์, ฟู่พลเอก ฟู่ ฉฺเหวียนโหย่ว์ 傅全有 (เกิด 2473) | กันยายน 2538 | พฤศจิกายน 2545 | 7 ปี 2 เดือน |  กองทัพบก |
| 11 |   | กวางเลี่ย, เหลียงพลเอก เหลียง กวางเลี่ย 梁光烈 (เกิด 2483) | พฤศจิกายน 2545 | กันยายน 2550 | 4 ปี 10 เดือน |  กองทัพบก |
| 12 |   | ปิ่งเต๋อ, เฉินพลเอก เฉิน ปิ่งเต๋อ 陈炳德 (เกิด 2484)  | พฤศจิกายน 2550 | ตุลาคม 2555 | 5 ปี 1 เดือน |  กองทัพบก |
| 13 |   | เฟิงฮุย, ฝางพลเอก ฝาง เฟิงฮุย 房峰辉 (เกิด 2494) | ตุลาคม 2555 | มกราคม 2559 | 3 ปี 3 เดือน |  กองทัพบก |
กรมเสนาธิการทั่วไป เปลี่ยนชื่อเป็น กรมเสนาธิการร่วม
| 14 |   | เฟิงฮุย, ฝางพลเอก ฝาง เฟิงฮุย 房峰辉 (เกิด 2494) | 11 มกราคม 2559 | 26 สิงหาคม 2560 | 1 ปี 227 วัน |  กองทัพบก |
| 15 |   | จั้วเฉิง, หลี่พลเอก หลี่ จั้วเฉิง 李作成 (เกิด 2496) | 26 สิงหาคม 2560 | 16 ตุลาคม 2565 | 5 ปี 51 วัน |  กองทัพบก |
| 16 |   | เจิ้นลี่, หลิวพลเอก หลิว เจิ้นลี่ 刘振立 (เกิด 2507) | 6 มีนาคม 2565 |  | 1 ปี 205 วัน |  กองทัพบก |
ดูเพิ่ม

กรมเสนาธิการร่วม สำนักงานข่าวกรองคณะกรรมาธิการการทหารส่วนกลาง
คณะกรรมาธิการการทหารส่วนกลาง
การกวดวิชา

ในแวดวงศึกษาศาสตร์ การกวดวิชา (หรือการติว/การท่องสอบ) เป็นการพยายามจดจำข้อมูลปริมาณมากในเวลาน้อยอย่างอุกอาจ นักเรียนมักใช้วิธีกวดวิชาเพื่อเตรียมสอบเพื่อให้ได้ผลสอบที่ดีขึ้นในเวลาสั้นๆ ในระยะยาวแล้ว นักศึกษาศาสตร์ไม่แนะนำวิธีดังกล่าวเพราะว่าพยายามจำจดเนื้อหาในเวลาสั้นๆจะทำให้ลืมเนื้อหาเร็วขึ้นและไม่ก่อให้เกิดความเข้าใจในระยะยาว ในกวดวิชาได้ถือว่าเป็นส่วนสำคัญของสังคมไทยไปแล้วโดยมีโรงเรียนกวดวิชาเป็นจำนวนมาก ไม่เฉพาะแต่นักเรียนที่กำลังจะสอบเข้ามหาวิทยาลัย การกวดวิชาเพื่อสอบเข้ารับราชการหรือรับตำแหน่งอื่นๆก็มี
สถานการณ์ที่พบการกวดวิชา

การกวดวิชาพบมากก่อนการสอบในระยะเวลาสั้นๆ บางครั้ง นักเรียนอาจเลือกที่จะอ่านหนังสือท่องสอบเพียงแค่คืนเดียวก่อนการสอบ ในต่างประเทศ โดยเฉพาะในเครือจักรภพ มีการกวดวิชาหรือท่องหนังสืออย่างหนักในช่วงหนึ่งสัปดาห์ก่อนการสอบ (revision week) ในประเทศไทย มีการกวดวิชาตามโรงเรียนกวดวิชาทั่วไปตลอดทั้งปี นอกจากนี้ยังมีการจ้างครูสอนพิเศษมากวดวิธีตามบ้านหรือสถานที่ต่างๆทั่วไป ผู้ปกครองอาจกวดวิชาให้บุตรหลานตนเอง นักเรียนก็อาจจะ "ติวสอบ" ตัวเองในช่วงก่อนการสอบสำคัญ เช่นการสอบเพื่อคัดเลือกบุคคลเข้าศึกษาในระดับอุดมศึกษา
การกวดวิชาในรูปแบบของวิธีการเรียน

ในหนังสือ 'คำสาบของการศึกษา (The Curse of Education)' โดย H.E. Gorst การมีการกล่าวว่าการกวดวิชาหากทำไปพร้อมกับการเรียนอย่างสม่ำเสมอจะส่งผลที่ไม่ดีไม่แย่
ถึงแม้ว่าการกวดวิชาจะไม่ใช่วิธีเรียนที่ได้รับคำแนะนำแต่การกวดวิชาก็พบเห็นได้มากขึ้นเรื่อยๆเมื่อนักเรียนหรือนักศึกษาได้รับแรงกดดันให้เรียนดีในระดับมัธยมศึกษาและอุดมศึกษา แรงกดดันด้านต่างๆ เช่นการที่นักเรียนต้องร่วมกิจกรรมมากมายนอกหลักสูตรหรือการที่ผู้เรียนมีภาระหน้าที่อื่นๆด้วยนั้น ส่งผลให้การกวดวิชาเป็นที่แพร่หลายมากขึ้น การกวดวิชาหรือการท่องหนังสือสอบจึงเป็นวิธีที่ใช้บ่อยในการเตรียมสอบหรือการวัดผลอื่นๆ
ในการเรียนของนักเรียนมัธยม การกวดวิชาคือการท่องจำหรือหาสูตรลัดในการทำข้อสอบในเวลาสั้นๆ เหตุที่ต้องกวดวิชาเป็นเพราะว่าบริหารจัดการเวลาไม่ดี ทั้งนี้ อาจมีสูตรลัดหรือวิธีจำที่สถาบันกวดวิชาพัฒนาใช้ได้ผลกับนักเรียนบางรายอีกด้วย
กำเนิดพิภพวานร

| กำเนิดพิภพวานร |
| --- | --- |
ใบปิดภาพยนตร์
กำกับ: รูเพิร์ท ไวแอ็ตต์
เขียนบท:   ริก จาฟฟา  อะแมนดา ซิลเวอร์ 
สร้างจาก: พิภพวานร โดย ปีแยร์ บูล
อำนวยการสร้าง:   ปีเตอร์ เชอร์นิน  ดีแลน คลาร์ก  ริก จาฟฟา อะแมนดา ซิลเวอร์ 
นักแสดงนำ:   เจมส์ แฟรนโก  ฟรีดา พินโต  จอห์น ลิทโกว์  ไบรอัน คอกซ์  ทอม เฟลตัน  แอนดี เซอร์กิส 
กำกับภาพ: แอนดรูว์ เลสนี
ตัดต่อ:   คอนราด บัฟฟ์  มาร์ก โกลด์แบลตต์ 
ดนตรีประกอบ: แพทริก ดอยล์
บริษัทผู้สร้าง:   เชอร์นิน เอ็นเตอร์เทนเมนท์  ดูน เอ็นเตอร์เทนเมนท์  บิ๊ก สกรีน โปรดักชั่น  อินจีเนียส ฟีล์ม พาเลนเทอร์  
ผู้จัดจำหน่าย: ทเวนตีท์เซนจูรีฟอกซ์
วันฉาย:   5 สิงหาคม ค.ศ. 2011 (2011-08-05) 
ความยาว: 105 นาที
ประเทศ: สหรัฐ
ภาษา: อังกฤษ
ทุนสร้าง: 93 ล้านดอลลาร์สหรัฐ
ทำเงิน: 481.8 ล้านดอลลาร์สหรัฐ
ต่อจากนี้: รุ่งอรุณแห่งอาณาจักรพิภพวานร  มหาสงครามพิภพวานร
กำเนิดพิภพวานร เป็นภาพยนตร์อเมริกันแนวบันเทิงคดีวิทยาศาสตร์ ที่ออกฉายในปี ค.ศ. 2011 กำกับโดย รูเพิร์ท ไวแอ็ตต์ นำแสดงโดย เจมส์ แฟรนโก, ฟรีดา พินโต, จอห์น ลิธโกว์, ไบรอัน ค็อกซ์, ทอม เฟลตัน, เดวิด โอเยโลโว, และ แอนดี้ เซอร์คิส เขียนบทโดย ริก จาฟฟา และ อแมนด้า ซิลเวอร์ ผลิตโดย ทเวนตีท์เซนจูรีฟอกซ์ และเป็นภาครีบู๊ตของภาพยนตร์ชุด พิภพวานร โดยถือเป็นภาคแรกเริ่มของภาพยนตร์ชุดใหม่ เนื้อหาหลักคล้ายคลึงกับภาคสี่ของภาพยนตร์ชุดต้นฉบับ คือ มนุษย์วานรตลุยพิภพ (Conquest of the Planet of the Apes) (1972) แต่ไม่ใช่การสร้างใหม่ของภาพยนตร์เรื่องนี้โดยตรง
ภาพยนตร์ออกฉายเมื่อ 5 สิงหาคม 2011 ประสบความสำเร็จทั้งทางรายได้และคำวิจารณ์ ได้รับการเสนอชื่อเข้าชิงรางวัลออสการ์สาขาเทคนิคพิเศษยอดเยี่ยม เสนอชื่อเข้าชิงรางวัลแซเทิร์นอวอร์ด 5 รายการ รวมถึงผู้กำกับยอดเยี่ยมและบทภาพยนตร์ยอดเยี่ยม โดยได้รับรางวัลภาพยนตร์ไซไฟยอดเยี่ยม นักแสดงสมทบชายยอดเยี่ยมสำหรับ เซอร์คิส และเทคนิคพิเศษยอดเยี่ยม การแสดงเป็นลิงซีซาร์โดยแอนดี้ เซอร์คิส นั้นได้รับการชื่นชมอย่างมาก จนได้รับการเสนอชื่อเข้ารับรางวัลจากหลายสถาบันรางวัลที่ก่อนหน้านี้ยังไม่ให้ความสำคัญกับการแสดงผ่านโมชั่นแคปเจอร์ มีภาคต่ออีก 2 ภาค ได้แก่ รุ่งอรุณแห่งอาณาจักรพิภพวานร (2014) และ มหาสงครามพิภพวานร (2017)
นักแสดง

| บทบาท | นักแสดง | พากย์ไทย > กันตนา | พากย์ไทย > ช่อง 7 | พากย์ไทย > ทรูโฟร์ยู |
| --- | --- | --- | --- | --- |
| วิล ร็อดแมน | เจมส์ แฟรนโก | อภินันท์ ธีระนันทกุล | มนตรี เจนอักษร | สุภาพ ไชยวิสุทธิกุล |
| แคโรลีน | ฟรีดา พินโต | นิรมล กิจภิญโญชัย | วชิรา เพิ่มสุริยา | ณัฐฐา หิรัญสถิตย์ |
| ชาร์ลส ร็อดแมน | จอห์น ลิธโกว์ | เอกชัย พงศ์สมัย | สามารถ เมฆะวิภาต | วรวุฒิ วรเนตร |
| จอห์น แลนดัน | ไบรอัน ค็อกซ์ | พีรศักดิ์ เกษร | สามารถ เมฆะวิภาต | พีรศักดิ์ เกษร |
| ดอดจ์ แลนดัน | ทอม เฟลตัน | ณฐพงษ์ เธียรสวัสดิ์กิจ | ธนศักดิ์ อุ่นอ่อน | วรวุฒิ วรเนตร |
| สตีเวน จาค็อบส์ | เดวิด โอเยโลโว | สกล รัตนพรหมมา | วันชัย เผ่าวิบูลย์ | บัญชา เหมะบุตร |
| โรเบิร์ต แฟรงคลิน | ไทเลอร์ ลาบีน | อิทธิพล มามีเกตุ | นิรันดร์ บุญยรัตพันธุ์ | พีรศักดิ์ เกษร |
| ร็อดนีย์ | เจมี่ แฮร์ริส | กริน อักษรดี | นิรันดร์ บุญยรัตพันธุ์ | บัญชา เหมะบุตร |
| ซีซาร์ | แอนดี้ เซอร์คิส | พีรศักดิ์ เกษร | วันชัย เผ่าวิบูลย์ | วรวุฒิ วรเนตร |
กระจับ

กระจับ (กระจับนักมวย) คืออุปกรณ์ป้องกันตัวอย่างหนึ่งในกีฬาชกมวยหรือรวมถึงศิลปะต่อสู้ชนิดอื่น   ที่นักมวยจะต้องสวมใส่เพื่อให้เกิดความกระชับและป้องกันแรงกระแทกที่จะเกิดบริเวณอวัยวะเพศ   เนื่องจากในกีฬาประเภทนี้มีความเสี่ยงที่จะพลาดพลั้งทำให้บาดเจ็บบริเวณท้องน้อยและช่วงขาหนีบได้ง่าย   แม้จะมีกติกากำหนดห้ามไว้แล้วก็ตาม เช่น กีฬามวยมีกติกาห้ามชกใต้เข็มขัด เป็นต้น
ลักษณะของกระจับ

กระจับนักมวยมีการออกแบบในหลายลักษณะเพื่อให้เหมาะสมกับการใช้งาน   ในอดีตนั้นรูปร่างกระจับเป็นที่รู้จักกันจะเป็นแบบที่ใช้สำหรับนักมวยไทย   เป็นแบบดั้งเดิมคือมีลักษณะเป็นแค่ถ้วยกระเปาะ(cup)ทำจากโลหะขนาดพอเหมาะสำหรับปกปิดด้านหน้าของอวัยวะเพศชายและถุงอัณฑะเท่านั้น   และใช้เชือกผูกร้อยให้แน่นกับเอวและง่ามขา  โดยนักมวยจะผูกกระจับไว้นอกกางเกงชั้นในก่อนจะสวมกางเกงมวยอีกชั้นหนึ่ง    ขณะที่กระจับในการแข่งขันสากลแทนที่จะร้อยเชือกแบบเดิมก็มีการนำเอากระเปาะ(cup)ดังกล่าวไปสวมเข้ากับกางเกงสปอตเตอร์(supporter)ทำให้สวมใส่ได้ง่ายและกระชับขึ้น
ปัจจุบันกระจับได้ถูกออกแบบให้เหมาะสมสำหรับนักกีฬามากขึ้น   โดยมีการผลิตออกมาเป็นการเฉพาะให้เหมาะสมกับสรีรร่างกายและมีประสิทธิภาพในการป้องกันการบาดเจ็บได้สูงสุด   เช่น กระจับในกีฬามวยสากลจะออกแบบให้ครอบคลุมได้ทั่วทั้งบริเวณท้องน้อย   มักทำจากแผ่นโฟมพลาสติกหุ้มด้วยหนังเพื่อให้มีการดูดซับแรงกระแทกได้ดีขึ้นต่างจากโลหะ   และติดแถบยางยืดในตัวแบบกางเกงสปอตเตอร์ทำให้ใส่ขณะฝึกซ้อมได้ง่าย  ทำให้ใส่ทับกางเกงมวยไว้ภายนอกได้   นอกจากนี้ยังมีการผลิตกระจับเฉพาะสำหรับนักกีฬาเพศหญิงด้วย
ประโยชน์ด้านความปลอดภัย

เนื่องจากบริเวณอวัยวะสืบพันธุ์ของทั้งเพศชายและเพศหญิงมีความเปราะบางต่อแรงกระแทกและบริเวณนี้ยังมีเส้นประสาทรับความเจ็บปวดมาเลี้ยงมากทำให้เกิดความเจ็บปวดได้อย่างรุนแรง    จึงมีความจำเป็นต้องหาอุปกรณ์ที่เป็นเกราะป้องกันมาใช้ในกีฬาที่ต้องปะทะร่างกายกัน   ในกีฬาชกมวยการโดนต่อยถูกไข่ด้วยหมัดแม้จะใส่นวมก็อาจทำให้เกิดการเสื่อมสมรรถภาพทางเพศ  โดยแรงชกอาจทำให้อัณฑะแตก(Testicular rupture)หรือองคชาติหัก(penile fracture)ได้    กระจับจึงช่วยเป็นเกราะป้องกันแรงกระแทกโดยตรง   นอกจากนี้ผลจากการครอบรัดอวัยวะเพศอย่างแน่นหนาจะช่วยป้องกันการขาดเลือดจากการบิดหมุนของอัณะฑะ(Testicular torsion)ซึ่งพบบ่อยในกีฬาที่ต้องเคลื่อนไหวร่างกายอย่างรุนแรง
นักมวยใส่กระจับขณะฝึกซ้อม
ขงมอ

ขงมอ มีชื่อในสำเนียงจีนกลางว่าข่งโจ้ว  (จีน: 孔伷; พินอิน: Kǒng Zhòu; เวด-ไจลส์: K‘ung Chou) (เสียชีวิตราวปี พ.ศ. 733) มีชื่อรองว่ากงซฺวี่ (จีน: 公緒; พินอิน: Gōngxù; เวด-ไจลส์: Kung-hsü) เป็นขุนศึกในช่วงปลายสมัย ราชวงศ์ฮั่นตะวันออก
ต่อมา ตั๋งโต๊ะ ได้แต่งตั้งให้ขงมอเป็นผู้ตรวจการแห่งอิจิ๋วหลังจากนั้นไม่นานขงมอได้เข้าร่วมกองทัพพันธมิตรปราบตั๋งโต๊ะที่มี อ้วนเสี้ยว เป็นผู้นำแต่ขงมอถึงแก่กรรมหลังจากนั้นไม่นานในราวปี พ.ศ. 733 (ค.ศ. 190) โดยอ้วนสุดได้เสนอชื่อซุนเกี๋ยนให้ดำรงตำแหน่งผู้ตรวจการแห่งอิจิ๋วสืบต่อมา
ตำแหน่งที่ได้รับแต่งตั้ง

ผู้ตรวจการแห่งอิจิ๋ว (Inspector of Yu Province)
ดูเพิ่ม

รายชื่อบุคคลในยุคสามก๊ก
กระจอก (พันธุ์แมว)

สำหรับความหมายอื่น ดูที่ กระจอก
ภาพแมวกระจอกจากสมุดข่อยโบราณ
กระจอก เป็นแมวดำลักษณะคล้ายแมวสิงหเสพย์แต่ลำตัวอ้วนกลมน่ารักกว่า ขนดำเป็นมัน มีสีขาวที่รอบปากเท่านั้นส่วนอื่นๆ คล้ายกัน นัยน์ตาสีเหลือง ใครเลี้ยงไว้จะได้ทรัพย์สินเงินทอง เป็นไพร่จะได้กลายเป็นนาย
ลักษณะที่เป็นข้อเด่น

ลักษณะสีขน ขนสั้น สีดำ มีขนสีขาว รอบจมูก
ลักษณะของส่วนหัว รูปหัวกลมไม่ใหญ่มาก หูใหญ่ ตั้งสูงเด่นบนส่วนหัว
ลักษณะของนัยน์ตา นัยน์ตาสีดอกบวบแรกแย้ม (สีเหลืองอมเขียว)
ลักษณะของหาง หางยาว ปลายแหลมชี้ตรง โคนหางใหญ่และค่อยๆ เล็กเรียวกลมไปจนสุดปลายหาง ขายาวเรียวได้สัดส่วนกับลำตัว
บทกวีที่เกี่ยวข้องกับแมวกระจอก

| 0 | 1 | 2 |
| --- | --- | --- |
| มีนามกระจอกนั้น |  | ตัวกลม งามนา |
| กายดำศรีสรรพสม |  | สอดพ้น |
| 0 | 1 | 2 |
| --- | --- | --- |
| ขนขาวเฉกเมฆลม |  | ลอยรอบ ปากแฮ |
| ตาประสมศรีชื้น |  | เปรียบน้ำ รงผสาน |